CELEX: 32018D1698
Language: ro
Date: 2018-11-09 00:00:00
Title: Decizia de punere în aplicare (UE) 2018/1698 a Comisiei din 9 noiembrie 2018 privind anumite măsuri de protecție vizând pesta porcină africană în Bulgaria [notificată cu numărul C(2018) 7543] (Text cu relevanță pentru SEE.)

12.11.2018   
               
               
                  RO
               
               
                  Jurnalul Oficial al Uniunii Europene
               
               
                  L 282/15
               
            
         DECIZIA DE PUNERE ÎN APLICARE (UE) 2018/1698 A COMISIEI
         din 9 noiembrie 2018
         privind anumite măsuri de protecție vizând pesta porcină africană în Bulgaria
         
            
               [notificată cu numărul C(2018) 7543]
            
         
         (Numai textul în limba bulgară este autentic)
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (1), în special articolul 9 alineatul (4),
         având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile din cadrul Uniunii cu anumite animale vii și produse în vederea realizării pieței interne (2), în special articolul 10 alineatul (4),
         întrucât:
         
                     (1)
                  
                  
                     Pesta porcină africană este o boală infecțioasă virală care afectează efectivele de porci domestici și sălbatici și care poate avea un impact puternic asupra profitabilității creșterii porcinelor, cauzând perturbări ale comerțului în Uniune și ale exporturilor către țări terțe.
                  
               
                     (2)
                  
                  
                     În situația apariției unui caz de pestă porcină africană la porci sălbatici, există riscul ca agentul patogen să se răspândească la alte populații de porci sălbatici și la exploatații de porcine. În consecință, el se poate răspândi de la un stat membru la altul și la țări terțe prin intermediul comerțului cu porcine vii sau cu produse provenite de la acestea.
                  
               
                     (3)
                  
                  
                     Directiva 2002/60/CE a Consiliului (3) stabilește măsurile minime care trebuie aplicate în Uniune pentru controlul pestei porcine africane. În particular, articolul 15 din Directiva 2002/60/CE prevede luarea anumitor măsuri ca urmare a confirmării unuia sau a mai multor cazuri de pestă porcină africană la porci sălbatici.
                  
               
                     (4)
                  
                  
                     Bulgaria a informat Comisia cu privire la situația actuală a pestei porcine africane pe teritoriul ei și, în conformitate cu articolul 15 din Directiva 2002/60/CE, a luat o serie de măsuri, inclusiv stabilirea unei zone în care s-au înregistrat cazuri de infecții, zonă în care se aplică măsurile menționate la articolul 15 din directiva respectivă, cu scopul de a preveni răspândirea bolii respective.
                  
               
                     (5)
                  
                  
                     Pentru a preveni orice perturbări inutile ale comerțului în Uniune și pentru a se evita impunerea de către țări terțe a unor bariere nejustificate în calea comerțului, este necesară identificarea la nivelul Uniunii a zonei din Bulgaria în care se înregistrează cazuri de pestă porcină africană, în colaborare cu statul membru respectiv.
                  
               
                     (6)
                  
                  
                     Prin urmare, zona în care se înregistrează cazuri de infecții din Bulgaria ar trebui să fie inclusă în anexa la prezenta decizie și ar trebui să fie stabilită durata regionalizării respective. Durata regionalizării a fost stabilită având în vedere epidemiologia bolii și timpul necesar pentru punerea în aplicare a măsurilor în conformitate cu Directiva 2002/60/CE.
                  
               
                     (7)
                  
                  
                     Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            Bulgaria asigură faptul că zona în care se înregistrează cazuri de infecții, stabilită de statul membru respectiv, unde se aplică măsurile prevăzute la articolul 15 din Directiva 2002/60/CE, cuprinde cel puțin zonele menționate în anexa la prezenta decizie.
         
         
            Articolul 2
            Prezenta decizie se aplică până la 10 februarie 2019.
         
         
            Articolul 3
            Prezenta decizie se adresează Republicii Bulgaria.
         
         
            Adoptată la Bruxelles, 9 noiembrie 2018.
            
               
                  Pentru Comisie
               
               Vytenis ANDRIUKAITIS
               
                  Membru al Comisiei
               
            
         
         
            (1)  JO L 395, 30.12.1989, p. 13.
         
            (2)  JO L 224, 18.8.1990, p. 29.
         
            (3)  Directiva 2002/60/CE a Consiliului din 27 iunie 2002 de stabilire a dispozițiilor specifice de combatere a pestei porcine africane și de modificare a Directivei 92/119/CEE în ceea ce privește boala Teschen și pesta porcină africană (JO L 192, 20.7.2002, p. 27).
      
      
         
            ANEXĂ
            
                        Zonele din Bulgaria stabilite ca zonele în care s-au constatat cazuri de infecții, astfel cum se menționează la articolul 1
                     
                     
                        Data până la care se aplică
                     
                  
                        In the Dobrich region:
                        
                                    —
                                 
                                 
                                    within the municipality of Kavarna:
                                    
                                                —
                                             
                                             
                                                Balgarevo;
                                             
                                          
                                                —
                                             
                                             
                                                Kavarna;
                                             
                                          
                                                —
                                             
                                             
                                                Sveti Nikola;
                                             
                                          
                                                —
                                             
                                             
                                                Kamen Bryag;
                                             
                                          
                                                —
                                             
                                             
                                                Hadzhi Dimitar;
                                             
                                          
                                                —
                                             
                                             
                                                Poruchik Chunchevo;
                                             
                                          
                              
                                    —
                                 
                                 
                                    within the municipality of Shabla:
                                    
                                                —
                                             
                                             
                                                Gorun;
                                             
                                          
                                                —
                                             
                                             
                                                Tiulenovo.
                                             
                                          
                              
                     
                        10 februarie 2019